Θέμα: Κείμενο υπεύθυνης δήλωσης γονέα/κηδεμόνα για την πολυήμερη εκπαιδευτική εκδρομή της Γ΄τάξης μέσω <https://www.gov.gr/>.

Αγαπητέ γονέα/κηδεμόνα παρακαλούμε να καταχωρήσετε με αντιγραφή και επικόλληση το παρακάτω κείμενο (*γραμμένο με πλάγια γράμματα*) στην υπεύθυνη δήλωση που θα συμπληρώσετε στην διεύθυνση: <https://dilosi.services.gov.gr/login?next=/create/q/confirm-personal-info?refname=YPDIL&template=YPDIL&>, αφού προηγούμενα κάνετε τις απαραίτητες προσαρμογές ή συμπληρώσεις (**έντονα γράμματα**). Η υπεύθυνη δήλωση θα απευθύνεται στο “ΓΕΝΙΚΟ ΛΥΚΕΙΟ ΣΚΟΠΟΥ”. Μετά την ολοκλήρωση της έκδοσης της υπεύθυνης δήλωσης παρακαλούμε να την εκτυπώσετε ή να την αποστείλετε ως συνημμένο αρχείο στην διεύθυνση του ηλεκτρονικού ταχυδρομείου του σχολείου: mail@lyk-n-skopou.ser.sch.gr

Σας ευχαριστώ.

Ο Διευθυντής

Κων/νος Ναούμ

**ΚΕΙΜΕΝΟ ΥΠΕΥΘΥΝΗΣ ΔΗΛΩΣΗΣ**

*α) ότι είμαι κηδεμόνας* ***του/της (ονοματεπώνυμο μαθητή/τριας)*** *της Γ΄ τάξης του Γενικού Λυκείου Ν. Σκοπού και γνωρίζω ότι δεν έχει κάποιο χρόνιο πρόβλημα υγείας,*

*β) Ότι του/της επιτρέπω να πάρει μέρος στην 6/ήμερη (5 διανυκτερεύσεις) εκπαιδευτική εκδρομή η οποία προγραμματίζεται να πραγματοποιηθεί οδικώς στο Βελιγράδι, τη Βουδαπέστη και τη Βιέννη, κατά το πρώτο ή δεύτερο 10/μερο του μηνός Δεκεμβρίου 2024.*

*γ)* ***τον/την*** *θεωρώ υπεύθυν****ο/η*** *και ικαν****ό/ή*** *να προστατεύει τη ζωή* ***του/της*** *και* ***του/της*** *έγιναν αυστηρές συστάσεις να υπακούει στις εντολές των συνοδών καθηγητών/τριών,*

*δ) δέχομαι ανεπιφύλακτα ότι οι συνοδοί καθηγητές/τριες δεν θα έχουν καμιά ευθύνη για οποιοδήποτε γεγονός που θα συμβεί και θα έχει επιπτώσεις στη ζωή, την υγεία και την αρτιμέλεια του παιδιού μου, εφόσον το γεγονός τούτο προέλθει από αμέλεια ή και ανυπακοή* ***του/της*** *στις οδηγίες των συνοδών καθηγητών/τριων* ***του/της*** *(π.χ. απαγόρευση χρήσης κάθε είδους τροχοφόρου, κατάχρησης οινοπνευματωδών ποτών, απομάκρυνσης χωρίς άδεια αλλά και κάθε είδους απαγόρευσης που θα προκύψει από τυχαία και απρόβλεπτα περιστατικά). Αποδέχομαι κάθε πιθανό έλεγχο αποσκευών του παιδιού μου που θα πραγματοποιηθεί για προληπτικούς λόγυς (πχ. ύπαρξη αλκοολούχων ποτών) πριν την αναχώρηση της εκδρομής,*

*ε) αναγνωρίζω ότι οι συνοδοί καθηγητές/τριες δεν θα έχουν καμία ευθύνη για καταβολή αποζημίωσης σε οποιουσδήποτε τρίτους, η οποία θα οφείλεται σε ζημιές παντός είδους που τυχόν προκλήθηκαν με οποιοδήποτε τρόπο κατά τη διάρκεια της εκδρομής από το παιδί μου και αναλαμβάνω εγώ πλήρως την ευθύνη της αποζημίωσης,*

*στ) σε περίπτωση ανυπακοής του παιδιού μου στο πρόγραμμα και στις οδηγίες των συνοδών καθηγητών/τριών, δηλώνω ότι θα αναλάβω αποκλειστικά τα έξοδα της άμεσης επιστροφής* ***του/της****,*

*ζ)* *Ως εγγύηση συμμετοχής στην εκπαιδευτική εκδρομή προκαταβάλλω το ποσό των εκατό ευρώ (100,00 €), ποσό το οποίο θα απωλέσω σε περίπτωση μη συμμετοχής του παιδιού μου, για οποιοδήποτε λόγο, εφόσον τελικά πραγματοποιηθεί η εκπαιδευτική εκδρομή. Το συνολικό κόστος της εκπαιδευτικής εκδρομής (μεταφορά με λεωφορείο, διαμονή σε ξενοδοχείο με πρωινό και πιθανή ημιδιατροφή) εκτιμάται ότι θα κυμανθεί περίπου στα τετρακόσια ευρώ (400,00 €).*